text: রাজশাহীতে স্বাস্থ্যবিধি মেনে এসএসসি পরীক্ষা শুরু - Padmatimes24
  রাজশাহীতে স্বাস্থ্যবিধি মেনে এসএসসি পরীক্ষা শুরু
  প্রকাশিত: নভেম্বর ১৪, ২০২১; সময়: ১১:৩৯ am |
  নিজস্ব প্রতিবেদক : রাজশাহীতে স্বাস্থ্যবিধি মেনে নির্বিঘ্নে ও শান্তিপূর্ণ পরিবেশে এসএসসি পরীক্ষা গ্রহণের প্রস্তুতি শেষ করেছে রাজশাহী উচ্চ মাধ্যমিক শিক্ষা র্বোড। আজ রোববার সকাল ১০টায় একযোগে রাজশাহী শিক্ষাবোর্ডের অধীন ২৬৮টি কেন্দ্রে এবং এরমধ্যে রাজশাহী জেলায় ৫২টি কেন্দ্রে এ পরীক্ষা অনুষ্ঠিত হচ্ছে।
  সকাল সাড়ে ৯ টার মধ্যে কেন্দ্রে সব পরীক্ষার্থীদের উপস্থিত থাকার নির্দেশনা দিয়েছে কর্তৃপক্ষ। সকল কেন্দ্রে মাস্কসহ হ্যান্ড স্যানিটাইজারের ব্যবস্থা রাখা হয়েছে।
  রাজশাহী বোর্ড কর্তৃপক্ষ জানিয়েছে, রাজশাহী শিক্ষাবোর্ডে এ বছর এসএসসি পরীক্ষার্থী ২ লাখ ৭ হাজার ৫৮৬ জন। এর মধ্যে ১ লাখ ৮ হাজার ৯১৬ জন ছাত্র ও ৯৮ হাজার ৬৫২ জন ছাত্রী। অন্তত ১৫ টি ভিজিলেন্স টিম পরীক্ষায় যাতে কোনো ধরনের অপ্রীতিকর ঘটনা না ঘটে সেজন্য নিয়োজিত রয়েছে। প্রশ্নপত্র ফাঁস রোধে তৎপর রয়েছে প্রশাসন।
  শিক্ষার্থীরা জানান, দুই বছরপর পরীক্ষা অনুষ্ঠিত হচ্ছে। পরীক্ষা দিয়ে অনেক ভালো লাগছে। কেন্দ্রের পরিবেশও অনেক সুন্দর ছিলো স্বাস্থ্যবিধি মানতে সকল প্রয়োজনীয় ব্যবস্থা করা হয়েছে। হ্যান্ড স্যানিটাইজেশন করে কেন্দ্র ডুকতে হয়েছে। তারা জানান, এ বছর পরীক্ষার মানও যথেষ্ট ভালো হয়েছে।